**Andris Grūtups** (1949. gada 5. maijs — 2014. gada 15. jūnijs) bija latviešu jurists, advokāts un rakstnieks. Viens no LR Augstākās Padomes deputātiem, kuri 1990. gada 4. maijā nobalsoja par Latvijas Republikas neatkarības atjaunošanas deklarāciju.

Biogrāfija un profesionālā darbība
----------------------------------

Andris Grūtups dzimis 1949. gadā Dobelē. 1966. gadā pabeidzis Dobeles 1. vidusskolu. Dienēja Padomju armijā.

1977. gadā absolvējis LVU Juridisko fakultāti, 1985. gadā - aspirantūru.

No 1977. gada strādāja Latvijas PSR prokuratūrā, no 1980. gada līdz 1991. gadam bija advokāts Siguldas juridiskajā konsultācijā.

1991. gadā nodibināja A. Grūtupa advokātu biroju.

2000. gadā apbalvots ar III šķiras Triju Zvaigžņu ordeni un 1991. gada barikāžu dalībnieka piemiņas zīmi.

Politiskā un sabiedriskā darbība
--------------------------------

Grūtups ir bijis PSKP biedrs. Atmodas laikā iesaistījies Vides aizsardzības kluba darbībā, piedalījies Latvijas Juristu biedrības un Brāļu kapu komitejas dibināšanā.

Kopš tās dibināšanas darbojās Latvijas Tautas frontē. Bijis ievēlēts LTF pirmās domes sastāvā, vēlāk arī otrās domes valdē. 1990. gada 18. marta vēlēšanās ievēlēts par Latvijas PSR Augstākās Padomes deputātu 169. Mālpils vēlēšanu apgabalā.

Augstākajā Padomē Andris Grūtups darbojās Ekonomikas komisijā, LTF frakcijā. Bija darba grupas vadītājs likumprojektu izstrādāšanā par namīpašumu denacionalizāciju un to atdošanu likumīgajiem īpašniekiem.

Deviņdesmitajos gados Grūtups tika minēts kā viens no tiem, kas toreizējam Valsts prezidentam Ulmanim ieteicis Andri Šķēli kā potenciālo premjeru. Vēlāk viņu nosauca par «pelēko kardinālu», kas atbalstījis Tautas partijas priekšvēlēšanu kampaņu.

Andris Grūtups bijis iesaistīts vairākos skandālos, tostarp minēts kā grāmatas "Tiesāšanās kā ķēķis" personāža Arņa Gūtupa prototips.

Nāve
----

Andris Grūtups 2014. gada 15. jūnijā īsi pirms pusnakts savās mājās Rīgā, Vaļņu ielā, tika atrasts miris. Pēc Valsts policijas priekšnieka Inta Ķuža teiktā, "visas pazīmes liecina, ka viņš ir izdarījis pašnāvību nošaujoties".

Rakstniecība
------------

Andris Grūtups ir vairāku juridiskas tematikas grāmatu autors, tostarp arī daiļliteratūras žanrā. 2005. gada tika uzņemts Rakstnieku savienībā.

### Publicētie darbi

* "Kā atgūt nolaupīto : tiesisks skaidrojums par īpašumu atdošanu likumīgajiem īpašniekiem" (Memento, 1991)
* "Tiesu prakse un komentāri" (Mans Īpašums, 1994)
* "Īpašuma reforma Latvijā" (Mans Īpašums, 1995; kopā ar E. Krastiņu)
* "Civillikuma komentāri:Īpašums" (Mans īpašums, 1996; sastādītājs)
* "Tiesu prakse un komentāri. 2. grāmata" 1997
* "Tiesāšanās kā māksla" 1. daļa, (Jaunā Daugava, 2001)
* "Tiesāšanās kā māksla" 2. daļa, (Jaunā Daugava, 2002)
* "Civillikuma komentāri" 3. daļa (Tiesu namu aģentūra, 2002)
* "Beilisāde: par Mendeļa Beiļa apsūdzību rituālslepkavībā" (Atēna, 2005)
* "Ešafots: par vācu ģenerāļu tiesāšanu Rīgā" (Atēna, 2007)
* "Observators: par mākslinieka Jurģa Skulmes tiesāšanu" (Atēna, 2009)
* "Maniaks: par Staņislava Rogaļova apsūdzību seksuālos noziegumos un slepkavībās" (Atēna, 2010)

Ģimene
------

Andra Grūtupa tēvs Jūlijs Grūtups bija izcils mūziķis, klarnetists. 1938. gadā viņš beidza Konservatoriju, bet kara gados bija mobilizēts Latviešu leģionā. 1945. gadā viņa vienība padevās gūstā un tika nosūtīta uz Tālajiem Austrumiem.

Taču kā gūsteknis ar ķerru Grūtups strādāja tikai trīs dienas. Izmantojot Padomju armijas vēlmi konkurēt ar slaveno Glena Millera Gaisa spēku orķestri ASV, Grūtups nodibināja un vadīja Klusā okeāna flotes bigbendu. Tobrīd tas bija vienīgais PSRS džeza kolektīvs, vēl pirms slavenā Oļega Lundstrēma džeza orķestra.

Klusā okeāna flotes bigbendā muzicējuši tikai karagūstekņi – austrieši, vācieši, poļi, čehi. Arī mūzikas instrumenti bija kara trofejas no Japānas.

Andris Grūtups neslēpa, ka viņa tēvs bija NKVD uzticības persona. "Citādi būt nevarēja. Vai es varu tēvam pārmest, ka viņš tādos apstākļos cīnījās par savu dzīvību?" -- teica advokāts, gatavojot grāmatu par savu tēvu.
1947. gadā Jūlijs Grūtups atgriezās dzimtenē – vietējie vadītāji, Latvijas PSR Kompartijas Centrālās komitejas pirmais sekretārs Jānis Kalnbērziņš un Ministru padomes priekšsēdētājs Vilis Lācis uzrakstīja Staļinam, ka Latvijā trūkst darbaroku, – lai laiž latviešus mājās. Latvijas krieviem, kas bija dienējuši leģionā, nepaveicās, jo atbrīvoja tikai latviešus.

Atgriezies mājās, Jūlijs Grūtups vadīja Dobeles mūzikas skolu, vēlāk Jelgavas mūzikas vidusskolā vadīja pūšaminstrumentu nodaļu. Viņa audzēkņu vidū ir pazīstami vārdi, arī dziedātājs Žoržs Siksna.

Savu pirmo sievu Jūlijs pameta, kad mazākajam dēlam Andrim bija trīs gadi. Attiecības bija saspīlētas, tēvs ar bērniem no pirmās laulības tikās reti.

Andra Grūtupa vecākā māsa Gita Kataja tomēr pievērsās mūzikai, bija mūzikas skolotāja un kora diriģente. Advokāta brālis, klarnetists Māris, spēlējis tēva orķestrī, vēlāk vadījis pats savu.

Uzskati
-------

"Grūtups vērš uzmanību uz lietām saknē. Tas, protams, nav nekāds noslēpums, ka latvieši izmirst. Tikai tas notiek vēl ātrāk, nekā mums patiktu domāt. Ja turpināsies līdzšinējie izbraukšanas tempi, tautai atlikuši nepilni trīsdesmit gadi, spriež filozofs, pilsonis un politiķis Grūtups... "- tā 2013.gadā rakstīja publicīsts Sandris Točs.

"Ne jau krievu dēļ šodien latvieši emigrē un var izzust. Kādēļ latvieši pamet dzimteni? Kas tā par politiku?.. Portālā manabalss.lv apturēta parakstu vākšana par izstāšanos no Eiropas Savienības. Juristi spriež, vai par to vispār drīkst diskutēt! Manuprāt, attiecību desmitgade, kas būs 2014. gadā, ir īpaši piemērots laiks, lai uzdotu tieši šo jautājumu. Jautājumu, kuru neviens nevar aizliegt uzdot brīvā, demokrātiskā un neatkarīgā valstī."

Atsauces
--------

1. ↑  «Latvijas Republikas Augstākās Padomes pirmās sesijas 4. sēde». cvk.lv. Skatīts: 2013-06-28.
2. ↑  Aigars Lazdiņš (LTV Ziņu dienests), Edgars Kupčs (Latvijas Radio Ziņu dienesta korespondents). «Advokātu Grūtupu laikabiedri uzteic par ieguldījumu atjaunotās Latvijas likumdošanā». *www.lsm.lv* (latviešu), 16.06.2014. Skatīts: 2019-02-15.
3. ↑  Inga Spriņģe. «Ķēķis». diena.lv, 2007-08-25. Skatīts: 2013-07-01.
4. ↑  «Iespējams, noklausītas Grūtupa biroja telefona sarunas, kuras rada aizdomas par "pareizu" spriedumu gatavošanu». TVNET/LETA. 2007-08-16. Skatīts: 2013-07-01.
5. ↑  «Pašnāvību izdarījis advokāts Andris Grūtups». Delfi. 2014. gada 16. jūnijā. Skatīts: 2014. gada 16. jūnijā.
6. ↑  Māris Puķītis. «Grūtups finansē grāmatu par savu tēvu, kurš pameta ģimeni». *Jauns.lv* (latviešu), 1.10.2013. Skatīts: 2019-02-15.
7. 1 2  «Točs: Latviešus apdraud gribas trūkums pastāvēt un veidot savu valsti - Latviju». *www.diena.lv*. 2013-04-08. Skatīts: 2023-12-13.

Ārējās saites
-------------

* Biogrāfija A.Grūtupa biroja mājas lapā

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
LR Augstākā Padome (1990—1993) |
| --- |
|  |
| Frakcijas | 
* Latvijas Tautas fronte (131)
* Līdztiesība (54)

 |
|  |
| Prezidijs | 
* Priekšsēdētājs Anatolijs Gorbunovs
* priekšsēdētāja biedri Dainis Īvāns
* Andrejs Krastiņš
* sekretārs Imants Daudišs

 |
|  |
| Deputāti | 

|  |  |
| --- | --- |
| LTF | 
* Ābiķis
* Aizezers
* Albertiņa
* L. Alksnis
* Andrejevs
* Apinītis
* Apsītis
* Batarevskis
* Bels
* Beļskis
* Berklavs
* Berķis
* A. Bērziņš
* I. Bērziņš
* M. Bērziņš
* Bērzs
* Biezais
* Biķis
* Birkavs
* Blaževičs
* Blumbergs
* Bojārs
* Briedis
* Briņķe
* Budovskis
* Buķele
* Buls
* Caune
* Cālītis
* Celmiņš
* Cibulis
* Cilinskis
* Cīrulis
* Cupruns
* Čebotarenoka
* Čepānis
* Černajs
* Daudišs
* Dinevičs
* Dobelis
* Dozorcevs
* Eglājs
* Einiņš
* Ēlerts
* Emsis
* Endele
* Endziņš
* Eniņš
* Felss
* Freimanis
* Gabrānovs
* Gavars
* Geidāns
* Geige
* Godmanis
* Gorbunovs
* Grigorjevs
* Grūbe
* Grūtups
* Gulbis
* Īvāns
* Jaunkļaviņš
* Jundzis
* Jurševics
* Kalnbērzs
* Kalniņš
* Karlsons
* Kehris
* Kide
* Kinna
* Kiršteins
* Kodoliņš
* Kramiņš
* A. Krastiņš
* E. Krastiņš
* I. Krastiņš
* Kristovskis
* Krūgaļaužs
* Ģ. Krūmiņš
* J. Krūmiņš
* R. Krūmiņš
* Lagzdiņš
* Laķis
* Lange
* Lazda
* Lembergs
* Liepiņš
* Līgotnis
* Lucāns
* Mačtams
* Marjaša
* Mednis
* Movels
* Mucenieks
* Muciņš
* Ozols
* Panteļējevs
* Preinbergs
* Punovskis
* Puzo
* Rāzna
* Repša
* Repše
* Rikards
* Salītis
* Seiksts
* Seile
* Seleckis
* Silārs
* Simsons
* Skosta
* Skulte
* Strazdiņš
* Stepičevs
* Strīķis
* Škapars
* Šļakota
* Špoģis
* Šteins
* Teikmanis
* Teteris
* Tomašūns
* Ūdris
* Ulme
* Vaivads
* Vanags
* Vulfsons
* Zaščerinskis
* Zeile
* Zeltkalne
* Ziediņš

 |
|  |
| Līdztiesība | 
* Āboltiņš
* Agafonovs
* Bartaševičs
* Bekasovs
* Beluha
* Berdikovs
* Buka
* Drobots
* Dzintars
* Feršalovs
* Gavrilovs
* Gerasimovs
* Hodakovskis
* I. Ivanovs
* M. Ivanovs
* Kirjušins
* Kostins
* Kucāns
* Kurdjumovs
* Maharevs
* Matvejevs
* N. Mihailovs
* V. Mihailovs
* Morozļi
* Peršins
* Priščepovs
* Providenko
* Radionovs
* Rešetņikovs
* Rodins
* Rogals
* Romašovs
* Safonovs
* Smoļuks
* Šapovalovs
* Ščipcovs
* Zaļetajevs
* Zatuliviters
* Ždanoka
* Žuks

 |
|  |
| bez frakcijas | 
* Arnītis
* Bresis
* Klindžāns
* Kokorišs
* Koroševskis
* Kostanda
* Krols
* Plotnieks
* Zotovs

 |

 |
|  |
| Anulēti mandāti | 
* Aleksejevs
* V. Alksnis
* Antons
* Beskrovnovs
* Builovs
* Dīmans
* Eglītis
* Gapoņenko
* Garajevs
* Jagupecs
* Ļaļins
* Mantuļņikovs
* Prokofjevs
* Rjabiņins
* Rubiks
* Stefanovičs
* Stroganovs
* Vidavskis
* Žarkovs

 |
|  |
| Beigušās pilnvaras | 
* Kārkla
* †Kozakeviča
* Smirnovs
* Ziedonis

 |
|  |
| Saistītie raksti | 
* LPSR Augstākā Padome
* LR Augstākā Padome
* LR Augstākās Padomes frakcijas
* LR Augstākās Padomes deputāti
* LPSR Augstākās Padomes vēlēšanas 1990. gadā

 |
|  |
| Kategorijas | 
* LPSR Augstākā Padome
* LR Augstākā Padome
* LR Augstākās Padomes deputāti

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 80306025
* LNB: 000008155
* LCCN: n97116489
* ISNI: 0000 0000 6689 3527
* GND: 135860997
* SUDOC: 138921512

 |

 |